laion/Wikipedia-Exotic huggingface dataset:
פולקטינג

הפולקטינג (בדנית: Folketinget, אספת העם) הוא הפרלמנט והרשות המחוקקת של ממלכת דנמרק (דהיינו: דנמרק היבשתית יחד עם איי פארו וגרינלנד, על אף שאלו מחזיקים גם בבתי מחוקקים מקומיים). הפולקטינג נוסד בשנת 1849, ועד 1953 היה הבית התחתון של הפרלמנט הדני שנקרא ריגסטאג (לצד בית עליון שנקרא לנדסטינגט). משכן הפולקטינג הוא בארמון כריסטיאנבורג, שמשכן בתוכו גם את המונרך, משרד ראש הממשלה ובית המשפט העליון. בפולקטינג חברים 179 צירים הנבחרים לכהונה של ארבע שנים. 175 מהם מייצגים את דנמרק האירופית, 2 נוספים מייצגים את איי פארו ו-2 נוספים מייצגים את גרינלנד. 135 מהצירים הדנים נבחרים ב-10 אזורי בחירה בשיטה רשימתית: בכל אזור זוכות מפלגות למספר מושבים מסוים ולפיו היא שולחת נציגים בהתאם לרשימה. שאר 40 הצירים הנותרים נבחרים בשיטה ארצית-רשימתית בדומה לבחירות בישראל, עם אחוז חסימה של 2%. זכות ההצבעה לפולקטינג ניתנת לכל אזרח-תושב דני בן 18 ומעלה. פיזור הפולקטינג לפני גמר כהונתו נעשה או בהחלטתו שלו או על-ידי המונרך לפי בקשת ראש הממשלה. ראש הממשלה מתמנה לפי החלטת המונרך, בהתאם לתוצאות הבחירות ולהרכב הבית. אין חובה לראש הממשלה להתבסס על מפלגת רוב, ולמעשה מאז שנת 1901 לא קמה ממשלה על בסיס של מפלגת רוב בדנמרק. הממשלה יכולה להמשיך ולכהן כל עוד אין רוב נגדה, ולא בהכרח בהתבסס על רוב בעדה. מפלגת השלטון כיום היא המפלגה הסוציאל-דמוקרטית והיא נשענת על קואליציה של מספר מפלגות שמאל סוציאליסטיות. הפולקטינג רשאי לדון בדלתיים סגורות, אך מדובר באירוע נדיר שקרה בפעם האחרונה בשנת 1940 עם פלישת גרמניה הנאצית לדנמרק. ארמון כריסטיאנבורג, משכן השלטון הדני מליאת הפולקטינג בשנת 1849 כוננה בדנמרק חוקה, שהקימה פרלמנט (ריגסטאג) המורכב משני בתים: לנדסטינגט ופולקטינג. עד תחילת המאה ה-20 נבחרו חברי הפולקטינג (שהיה בית חלש ביחס לבית העליון) לפי ענפי מקצוע, כאשר רוב החברים נדרשו להיות חקלאים. בשנת 1915 ניתנה זכות הצבעה לנשים וגיל ההצבעה עמד על 25. בתחילה הוקצה חבר אחד לכל 14 אלף איש, בשנת 1866 שונה המספר ל-16 אלף. עם הזמן נקבע מספר קבוע לצירי האספה: 140 בשנת 1915, 152 בשנת 1920, ולבסוף 179 בחוקת 1953. בשנת 1953 כוננה חוקת דנמרק הנוכחית, שביטלה את הלנדסטינגט, והקצתה מושבים עבור גרינלנד ואיי פארו. בשנות ה-90 החלו שידורי טלוויזיה ישירים מדיוני הפרלמנט בערוץ Dk4. ראש ממשלת דנמרק בתי מחוקקים לפי מדינה מדיה וקבצים בנושא הפולקטינג בוויקישיתוף אתר האינטרנט הרשמי של הפולקטינג (באנגלית) פולקטינג, ברשת החברתית אקס (טוויטר)
HD 32309

HD 32309 הוא כוכב בעל בהירות נראית של 4.89 הנמצא בקבוצת הכוכבים ארנבת במרחק של 198 שנות אור ממערכת השמש. HD 32309, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
מסנה (תרופה)

מסנה (Mesna) היא תרכובת אורגנו-גופרית המשמשת כאדג'וונט (ממרץ) בכימותרפיה הכוללת ציקלופוספאמיד ואיפוספאמיד. היא משווקת על ידי בקסטר אינטרנשיונל תחת השמות יורומיטקסן ומסנקס. שם החומר הוא ראשי תיבות של mercaptoethane sulfonate Na-‏2. התרופה מופיעה ברשימת התרופות החיוניות של ארגון הבריאות העולמי. מסנה ניתנת בשילוב עם ציקלופוספאמיד ואיפוספאמיד על מנת להגן על שלפוחית השתן ולהוריד את השכיחות של דלקת של שלפוחית השתן המלווה בדמם והמטואוריה במטופלים המקבלים תרופות אלו כטיפול כימותרפי לסרטן. שתי תרופות אלו עלולות להפוך בגוף האדם למטבוליטים אורוטוקסיים, כמו אקרוליין. התרופה מעלה הפרשת ציסטאין בשתן. התרופה ניתנת בצורת עירוי או דרך הפה. עירוי מסנה יינתן יחד עם עירוי של איפוספאמיד, ומסנה דרך הפה תינתן יחד עם מתן ציקלופוספאמיד דרך הפה. המינונים במתן אורלי יהיו כפולים עקב בעיות ספיגה. קבלת התרופה דרך הפה יכולה להיות גם ללא אשפוז, בשונה ממתן התרופה בעירוי. מסנה מורידה את הרעילות של תרכובות אורוטוקסיות בכימותרפיה. מסנה היא תרכובת מסיסת מים בעלת תכונות נוגדות חמצון, וניתנת יחד עם ציקלופוספאמיד ואיפוספאמיד. המסנה מתרכזת בשלפוחית השתן שם מצטבר אקרוליין בעקבות מתן כימותרפיה. על ידי תגובת מייקל יוצרת צימוד יחד עם אקרוליין ומטבוליטים אורוטוקסים אחרים. תגובת הצימוד הזו מנטרלת את התרכובות האורוטוקסיות למטבוליטים לא מזיקים שמופרשים בשתן. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שלום הררי

שלום הררי (נולד ב-1946) הוא קצין בצה"ל במילואים בדרגת תת-אלוף, אשר שימש כיועץ לענייני ערבים במשרד הביטחון. הררי נולד וגדל בקיבוץ אושה, למד בבית הספר הריאלי שבחיפה והיה חניך הפנימייה הצבאית לפיקוד במחזור י' (1964). הררי שירת בצה"ל באגף המודיעין, עבר קורס קציני מודיעין ושימש במגוון תפקידים בחטיבת המחקר. לאחר מכן שימש בשורת תפקידי פיקוד ומטה ביחידת האיסוף המרכזית. במקביל, שימש כקצין קישור לשב"כ, וכמדריך ראשי בקורס המתקדם לקציני מחקר מודיעיני. בשנת 1977 הוצב במפקדת יהודה ושומרון כקצין מטה באגף לענייני ערבים[דרושה הבהרה]. בשנת 1983 הועלה לדרגת אלוף-משנה ומונה לראש המחלקה לענייני ערבים במפקדת יהודה ושומרון. בשנים 1984–1996 שימש כיועץ לענייני ערבים תחת מתאם פעולות הממשלה בשטחים. במסגרת זו לקח חלק במשא ומתן שניהלה ישראל בוועידת מדריד והסכם אוסלו. הררי פרש מצה"ל בדרגת תא"ל. לאחר שירותו הצבאי שימש כחבר ההמכון למדיניות נגד טרור במרכז הבינתחומי הרצליה. הררי הוא בעל תואר ראשון בהיסטוריה של המזרח התיכון ואפריקה מטעם אוניברסיטת תל אביב. תא"ל (מיל) שלום הררי, קורות חייו באתר "סמינר אבות מייסדים". לוחמת התת קרקע של החמאס במבצע "צוק איתן" תא"ל (מיל') שלום הררי, סרטון באתר יוטיוב. הכנס השנתי האחד עשר לביטחון לאומי, 2015. עמוס הראל, במקום איומי מלחמה בעזה, שר הביטחון ליברמן מפריח יוני שלום לרמאללה, באתר הארץ, 3 ביוני 2016. שלום הררי, באתר "בהשקט ובבטחה". ניר חסון ויואב שטרן‏, לא רק בשדה הקרב: כך מנהלים ישראל והחמאס את הלוחמה הפסיכולוגית, באתר וואלה, 13 בינואר 2009 בני טוקר, 'לכידת ספינת הנשק - תמרור אזהרה', באתר ערוץ 7, 4 בנובמבר 2009 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
66 באנדרומדה

66 באנדרומדה הוא כוכב כפול בעל בהירות נראית של 6.16 שנמצא במרחק של כ-184 שנות אור מכדור הארץ בקבוצת הכוכבים אנדרומדה. המערכת ממוקמת ליד הגבול הצפוני של קבוצת כוכבים עם פרסאוס. מרכיבים של הכוכב דומים ובעלי סיווג ספקטרלי F. תוצאות המדידות מראות, שכוכב זה מתקרב למערכת השמש עם מהירות של 5 ק"מ בשנייה. 66 באנדרומדה, בבסיס הנתונים SIMBAD לגרמי שמיים אסטרונומיים נתוני הכוכב חקר הכוכב, הלמות אבט, 1969
השמרנים והרפורמיסטים האירופים

מפלגת "השמרנים והרפורמיסטים האירופים" (באנגלית: European Conservatives and Reformists או בראשי תיבות ECR) היא מפלגת ימין (הכוללת גם חלקים של ימין-מרכז וימין רדיקלי) אירופאית בפרלמנט האירופי. היא המפלגה השישית בגודלה בפרלמנט וכיום המפלגה הגדולה ביותר מבין החברות היא מפלגת הימין הפולנית חוק וצדק. המפלגה נוסדה ביוני 2009. בין שאר המפלגות החברות בסיעה אפשר למנות את הברית הפלמית החדשה, מפלגת העם הדנית, מפלגת הפינים, ואת הברית הלאומית (לטביה). לפני הברקזיט, נמנתה המפלגה השמרנית בין חברות המפלגה. כלכלה חופשית, סחר חופשי ותחרות הוגנת, רגולציה מינימלית, מיסוי נמוך, ממשלה קטנה, על מנת להגביר את השגשוג האישי והלאומי. חופש הפרט. בקרה יעילה על ההגירה. שקיפות וסיום ביורוקרטיה במוסדות האיחוד האירופי ובשימוש בכספיו. חיזוק נאט"ו ותמיכה בדמוקרטיות חדשות ברחבי היבשת. התנגדות לפדרליזציה של האיחוד והגנה הלאומיות. ראייה בחשיבות המשפחה כבסיס לחברה. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא יש לעדכן את המפלגות החברות. איטליה: האחים של איטליה בולגריה: התנועה הלאומית הבולגרית בלגיה: הברית הפלמית החדשה גרמניה: רפורמים ליברלים שמרנים הולנד: המפלגה הפוליטית הרפורמית, תשובה נכונה 2021 יוון: פתרון יווני צ'כיה: המפלגה הדמוקרטית האזרחית שוודיה: השוודים הדמוקרטים מדיה וקבצים בנושא השמרנים והרפורמיסטים האירופים בוויקישיתוף אתר האינטרנט הרשמי של השמרנים והרפורמיסטים האירופים השמרנים והרפורמיסטים האירופים, ברשת החברתית פייסבוק השמרנים והרפורמיסטים האירופים, ברשת החברתית אקס (טוויטר) השמרנים והרפורמיסטים האירופים, ברשת החברתית אינסטגרם השמרנים והרפורמיסטים האירופים, ברשת החברתית LinkedIn השמרנים והרפורמיסטים האירופים, סרטונים בערוץ היוטיוב ערך זה הוא קצרמר בנושא האיחוד האירופי ובנושא פוליטיקה. אתם מוזמנים לתרום לוויקיפדיה ולהרחיב אותו.
MINE (פרוטוקול)

MINE הוא שם של פרוטוקול כימותרפיה המיועד לטיפול בלימפומת הודג'קין ולימפומה שאינה הודג'קין נשנית או עמידה. לעיתים קרובות מוסיפים לפרוטוקול הטיפול גם ריטוקסימאב, נוגדן חד שבטי. במקרה זה יקרא הפרוטוקול R-MINE או MINE-R. הפרוטוקול מכיל את התרופות הבאות: ריטוקסימאב - נוגדן חד שבטי כימרי אנטי CD20. נוגדן הנקשר לחלבון CD20, המבוטא באופן נרחב על תאי B, משלב טרום תאי B מוקדם והלאה לאורך התמיינותם. הוא משמש לטיפול במחלות המערבות ממאירויות, פעילות יתר או חוסר תפקוד של לימפוציטים B ממערכת החיסון: לימפומה, לוקמיה, דחיית שתל ומחלות חיסון עצמי. מסנה - תרכוב אורגנו-גופריתיות המשמשת כאדג'וונט (ממרץ) בכימותרפיה הכוללת ציקלופוספאמיד ואיפוספאמיד. תפקידה למנוע את פעולתם של חומרים אורוטוקסיים שנמצאים באיפוספאמיד. איפוספאמיד - תרופה אלקלית אנטינאופלסטית מקבוצת אוקסזפספורין. ציקלופוספאמיד - אנגלוג אנטרציקליני סינתטי שמסוגל לעשות אינטרקלציה ל-DNA מה שמגן על חלוקת התא. אטופוסיד - מעכב טופואיזומראז. הערך "MINE", באתר ויקירפואה הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פגוניה דביקה

פגוניה דביקה (שם מדעי: Fagonia glutinosa) היא שיח רב שנתי השייך לסוג פגוניה שבמשפחת הזוגניים. הפגוניה הדביקה נפוצה בחולות עמוקים, שדות חול גלוניים וחוליות רדודות. בישראל, היא מצויה בנגב ובערבה. צמח הפגוניה הדביקה מסתעף ומתפצל בדלילות ומעוצה בבסיסו בלבד. המראה האופייני לו הוא נוף עשבוני שטוח בקוטר 10–20 סנטימטרים. גוון עלי הפגוניה הדביקה ירוק כהה, צורתם תלתנית וטעמם חריף. לצמח עלי לוואי קוצניים בעלי קוצים קצרים, צורה אליפטית ושערות בלוטיות שאליהן נדבקים גרגירי חול. הפגוניה הדביקה פורחת מחודש פברואר ועד חודש מאי. צבעו של הפרח הוא ורוד-סגול, וקוטרו 3-1 ס"מ. הפרח בעל מראה דליל, והוא מוקף חמישה עלי כותרת וחמישה עלי גביע לא נשירים, הנפוצים יחד עם הפרי. בתוך הפרח עשרה אבקנים ושחלה מחומשת, ההופכת לפרי בעל חמישה שקעים לאורכו. הצוף גלוי והפרח מואבק על ידי מגוון חרקים. לפגוניה שימוש רפואי: אפר עליה משמש לריפוי פצעים פתוחים. דרום, דוד (עורך), מגדיר צמחים. כתר, ירושלים: 1992, עמ' 232. מדיה וקבצים בנושא פגוניה דביקה בוויקישיתוף פגוניה דביקה, באתר NCBI (באנגלית) פגוניה דביקה, באתר צמח השדה פגוניה דביקה, באתר צמחיית ישראל וסביבתה פגוניה דביקה, באתר Tropicos (באנגלית) פגוניה דביקה, באתר GBIF (באנגלית) פגוניה דביקה, באתר The Plant List (באנגלית) פגוניה דביקה, באתר IPNI (באנגלית) פגוניה דביקה, באתר טיולי
פולינום טריגונומטרי

באנליזה נומרית ובאנליזה מתמטית, פולינום טריגונומטרי הוא צירוף ליניארי סופי של פונקציות מהצורה (sin (nx ו-(cos (nx כאשר n הוא מספר טבעי אחד או יותר. מקדמי הפונקציות עשויים להיות מספרים ממשיים, עבור פונקציות ממשיות; או מרוכבים, ואז הפולינום הוא למעשה טור פורייה סופי.  הפולינומים הטריגונומטריים שימושיים ביותר, למשל באינטרפולציה טריגונומטרית המשמשת לאינטרפולציה של פונקציות מחזוריות. הם משמשים גם בהתמרת פורייה בדידה.  שמם שם הפולינומים הטריגונומטריים נובע מהאנלוגיה שיש בינם לבין פולינומים אלגבריים: הפונקציות (sin(nx ו-(cos(nx אנלוגיות לחד-איברים (מונומים), ובמקרה המרוכב, מרחב הפולינומים הטריגונומטריים נפרש על ידי חזקות חיוביות ושליליות של e i x {\displaystyle e^{ix}} .  כל פונקציה T מהצורה: T ( x ) = a 0 + ∑ n = 1 N a n cos ⁡ ( n x ) + i ∑ n = 1 N b n sin ⁡ ( n x ) ( x ∈ R ) {\displaystyle T(x)=a_{0}+\sum _{n=1}^{N}a_{n}\cos(nx)+\mathrm {i} \sum _{n=1}^{N}b_{n}\sin(nx)\qquad (x\in \mathbf {\mathbb {R} } )} כאשר ∀ 0 ≤ n ≤ N a n , b n ∈ C {\displaystyle \forall _{0\leq n\leq N}\quad a_{n},b_{n}\in \mathbb {C} } , נקראת פולינום טריגונומטרי מרוכב ממעלה N. בעזרת נוסחת אוילר, ניתן להציג את הפולינום גם בצורה: T ( x ) = ∑ n = − N N c n e i n x ( x ∈ R ) {\displaystyle T(x)=\sum _{n=-N}^{N}c_{n}\mathrm {e} ^{\mathrm {i} nx}\qquad (x\in \mathbf {\mathbb {R} } )} אם נגביל את המקדמים לשדה הממשיים (כלומר ניקח a n , b n ∈ R {\displaystyle a_{n},b_{n}\in \mathbb {R} } ), יתקבל פולינום טריגונומטרי ממשי. ניתן לחשוב על פולינום טריגונומטרי בתור פונקציה מחזורית מעל הישר הממשי, עם מחזור שהוא כפולה של 2π או בתור פונקציה מעל מעגל היחידה. מכך עולה כי הפולינומים הטריגונומטריים הם קבוצה צפופה במרחב הפונקציות הרציפות על מעגל היחידה, עם נורמת הסופרימום. זהו מקרה פרטי של משפט הקירוב של ויירשטראס. באופן קונקרטי, לכל  ε > 0 ולכל פונקציה רציפה f, קיים פולינום טריגונומטרי T כך שלכל z מתקיים ƒ(z) − T(z)| < ε|. לפי משפט פייר, הממוצעים החשבוניים של הסכומים החלקיים של טור פורייה של f מתכנסים במידה שווה אל f, וכך מתקבלת דרך מפורשת למצוא פולינום טריגונומטרי שמקרב את f.  לפולינום טריגונומטרי ממעלה N יש לכל היותר 2N שורשים בכל קטע מהצורה [a, a + 2π) כך ש-a ממשי, אלא אם כן מדובר בפונקציית האפס.  פולינום  טור פורייה
חמסן זנבתן

חמסן זנבתן (שם מדעי: Stercorarius longicaudus) הוא עוף ימי גדול ממשפחת החמסניים החי בחצי הכדור הצפוני. חמסן זנבתן הוא המין הקטן ביותר של חמסן, אורכו 35–58 ס"מ ותלוי בגילו ובעונה. זנבו ארוך מאוד ויכול להגיע לאורך של עד 29 ס"מ, כש-15 ס"מ הם קצוות זנב (tail streamers) בוגר בקיץ. מוטת הכנפיים 102–117 ס"מ ומשקלו 230–444 גרם. הוא בעל ראש שחור, מקור כהה ומעוקל, לחיים לבנות ומתחתיהן, לאורך הצוואר והעורף, נוצות צהובות. הכנפיים והזנב שחורים. לזנב צורת מניפה ו-2 נוצות ארוכות יוצאות ממנו. נוצותיו של החמסן עבות ומסייעות לו לשמור על חום גופו. מין זה חי רוב זמנו באוקיינוסים האטלנטי והשקט ופונה ליבשה בעיקר בעונת הרבייה. בישראל - חורף נדיר ביותר. לעומת החמסנים הגדולים יותר, החוטפים טרף מסולות ושחפים, חמסן זה, למרות שהוא נוהג כמוהם כלפי עופות קטנים ממנו, מסתמך הרבה יותר על עצמו. הוא ניזון בעיקר מדגים, אך גם מחיות יבשה קטנות ופגרים. הוא יכול לדאות ולשחות הרבה זמן בלב ים בלי לראות יבשה. לחמסן שני תת-מינים: S. l. longicaudus - נפוץ בצפון סקנדינביה וברוסיה. S. l. pallescens - נפוץ במזרח סיביר, האזור הארקטי של צפון אמריקה וגרינלנד. מדיה וקבצים בנושא חמסן זנבתן בוויקישיתוף חמסן זנבתן, באתר ITIS (באנגלית) חמסן זנבתן, באתר NCBI (באנגלית) חמסן זנבתן, באתר Animal Diversity Web (באנגלית) חמסן זנבתן, באתר האנציקלופדיה של החיים (באנגלית) חמסן זנבתן, באתר Internet Bird Collection (באנגלית) חמסן זנבתן, באתר GBIF (באנגלית) חמסן זנבתן באתר הרשימה האדומה של IUCN
חמסן רחב-אברה

חמסן רחב-אברה (שם מדעי: Stercorarius pomarinus) הוא עוף ימי גדול ממשפחת החמסניים. עוף זה נודד מהאזור הארקטי לאזורים הטרופיים, בין הקיצים לחורפים. הוא נפוץ בכל היבשות וגם בקוטב הצפוני. חמסן זה מגיע לאורך 46–67 ס"מ, למוטת כנפיים של 110–138 ס"מ ולמשקל 540–920 גרם. הוא בעל ראש שחור עם עיניים גדולות, מקור מעוקל ו"צווארון" צהוב סביבו. הגוף חום עם קצוות לבנים לכנפיים הארוכות שלו. הזנב קצר והרגליים בעלות קרומי שחייה. חמסן זה נוהג לעוף מעל האוקיינוסים במשך זמן ממושך ויכול גם לשחות. הוא מקנן בטונדרה של צפון אמריקה ואירואסיה ומטיל 2 ביצים בקן המוטל על הקרקע. החמסן מגונן נלהב על קינו ויכול לפצוע מסיגי גבול, כולל בני אדם. חמסן זה, כשמו, נוהג לחמוס את טרפם של עופות ים אחרות כמו שחפים או סולות וכן לטרוף דגים, גוזלים ומכרסמים קטנים, בעיקר למינגים וכן אוכל שאריות ונבלות. לחמסן עצמו יש אויבים ספורים, בעיקר עיטם לבן-ראש ועיט זהוב, אם כי הציד נדיר. Museum specimen מדיה וקבצים בנושא חמסן רחב-אברה בוויקישיתוף חמסן רחב-אברה, באתר ITIS (באנגלית) חמסן רחב-אברה, באתר NCBI (באנגלית) חמסן רחב-אברה, באתר Animal Diversity Web (באנגלית) חמסן רחב-אברה, באתר האנציקלופדיה של החיים (באנגלית) חמסן רחב-אברה, באתר Internet Bird Collection (באנגלית) חמסן רחב-אברה, באתר GBIF (באנגלית) חמסן רחב-אברה באתר הרשימה האדומה של IUCN
ארצגבירגה אווה

פוסבאל קלוב ארצגבירגה אווה (בגרמנית: Fußball Club Erzgebirge Aue e.V) הוא מועדון כדורגל גרמני הממוקם בעיר אווה שבמדינת סקסוניה שבגרמניה, ומשחק בליגה השלישית. תקופת הזוהר של המועדון הייתה בשנות ה-50 של המאה ה-20, אז זכה בארבע אליפויות של ליגת העל המזרח גרמנית ובגביע אחד. לארצבירגה אווה יריבות היסטורית עם המועדונים פ.צ. קמניצר המגיע מהעיר קמניץ הסמוכה לאווה, וצוויקאו מהעיר צוויקאו, ומאידך, יש לקבוצה בסיס אוהדים רחב בשתי ערים אלו. המועדון הוקם בשנת 1945 בשם SG אווה, ושינה את שמו עוד מספר פעמים עד שהתקבע בשמו הנוכחי. בתחילת שנות ה-50, המועדון החל לשחק בליגת העל המזרח גרמנית. בשנת 1954 החליטו השלטונות בגרמניה המזרחית שתושבי העיר קארל מרקס שטאט, שנקראה לפני הקמת גרמניה המזרחית וגם כיום בשם קמניץ, ראויים לקבוצת כדורגל חזקה, ולכן שונה שמה של הקבוצה בעיר אווה לוויסמוט קארל מרקס שטאט, על אף שהקבוצה לא העתיקה את מקומה מהעיר אווה. במחצית השנייה של שנות ה-50 זכתה הקבוצה בארבע אליפויות של ליגת העל המזרח גרמנית. וייצגה את גרמניה המזרחית שלוש פעמים בגביע אירופה לאלופות. בשנת 1963 הוקמה בקארל מרקס שטאט קבוצה אחרת, פ.צ. קארל מרקס שטאט, ולכן ויסמוט קארל מרקס שטאט הפכה לוויסמוט אווה. המועדון לא זכה באליפויות נוספות, אך נשאר בצמרת ליגת העל המזרח גרמנית. המועדון המשיך לשחק בליגה זו כמעט עד לאיחוד גרמניה תחת השם ויסמוט אווה, ובשנים 1985 ו-1987 הופיע בגביע אופ"א והודח בשלבים המוקדמים. בשנת 1989 ירד המועדון לליגת המשנה המזרח גרמנית, ולאחר איחוד גרמניה שובץ בליגה הרביעית בהיררכיית הליגות בגרמניה המאוחדת. בשנת 1993 שינה המועדון את שמו לשם הנוכחי, ארצגבירגה אווה. ארצבירגה זהו השם הגרמני להרי אורה, שנמצאים בגבול של גרמניה עם צ'כיה, בהם שוכנת העיר אווה. בשנת 1994 העפיל המועדון לליגה השלישית, ובשנת 2003 העפיל אל הבונדסליגה השנייה. בשנת 2008 נשר המועדון שוב לליגה השלישית, והיה ממקימיה של הליגה הגרמנית השלישית באותה שנה. בעונת 2015/2016 העפיל המועדון אל הבונדסליגה השנייה. בעונת 2017/18 סיים המועדון במקום ה-16 בבונדסליגה השנייה, שהוביל למשחקי מבחן מול קרלסרוהה שסיימה שלישית בליגה הגרמנית השלישית. אווה ניצחו 1–3 בסיכום שני המשחקים ונשארו בבונדסליגה השנייה. ארצגבירגה אווה השתתפה בגביע הגרמני החל משנת 1992, אך ללא הישגים משמעותיים, למעט שתי העפלות לסיבוב המשחקים השני. נכון ל-1 באוגוסט 2021 אליפות ליגת העל המזרח גרמנית (4): 1954/55, 1955/56, 1956/57, 1958/59 הגביע המזרח גרמני: 1955 גביע סקסוניה (4): 2000, 2001, 2002, 2016 מדיה וקבצים בנושא ארצגבירגה אווה בוויקישיתוף אתר האינטרנט הרשמי של ארצגבירגה אווה (בגרמנית) ארצגבירגה אווה, ברשת החברתית פייסבוק ארצגבירגה אווה, ברשת החברתית אקס (טוויטר) ארצגבירגה אווה, ברשת החברתית אינסטגרם ארצגבירגה אווה, ברשת החברתית טיקטוק ארצגבירגה אווה, סרטונים בערוץ היוטיוב פרופיל, באתר Transfermarkt פרופיל, באתר FootballDatabase.eu
ג'ודית מסקו

ג'ודית מסקו (הגייה מדויקת: ז'ודית, בקטלאנית: Judit Mascó; נולדה ב-12 באוקטובר 1969) היא דוגמנית ומנחת טלוויזיה ספרדייה. מסקו נולדה בברצלונה כבתו של מנהל בית ספר. היא החלה את הקריירה שלה בעולם האופנה בגיל 15 כשהחלה להופיע בפרסומות לטלוויזיה. למדה בבית הספר לדוגמנות הבינלאומי בעירה ודגמנה תקופה באיטליה. ב-1990 היא הופיעה על שער גיליון בגדי הים של ספורטס אילוסטרייטד ובכך נהייתה הדוגמנית הספרדייה הראשונה שעשתה זאת, הופיעה במגזין בשנים 1991–1995. היא הופיעה בין היתר בקמפיינים פרסומיים של החברות מקס מארה ומנגו ושימשה כפנים של מספר חברות קוסמטיקה. היא הופיעה על שערי המגזינים ווג האמריקאי ומארי קלייר. כדוגמנית מסלול היא הופיעה בתצוגות של דולצ'ה וגבאנה וקרולינה הררה. ב-2003 נבחרה לאשת השנה של מגזין אל. היא שיחקה תפקיד קטן בשני סרטים ספרדיים והוצע לה להיות נערת בונד אך היא סירבה. ב-2006 החלה להנחות את תוכנית המציאות "Supermodelo", הטופ מודל הבאה של ספרד. חיברה שני ספרים. מסקו נשואה לעורך דין ולה שלוש בנות. מדיה וקבצים בנושא ג'ודית מסקו בוויקישיתוף אתר האינטרנט הרשמי של ג'ודית מסקו (בקטלאנית, בספרדית ובאנגלית) ג'ודית מסקו, ברשת החברתית אקס (טוויטר) ג'ודית מסקו, ברשת החברתית אינסטגרם ג'ודית מסקו, סרטונים באתר Vimeo ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ודית מסקו".
פיתה

פיתה היא לחם חיטה שטוח העשוי מקמח ולפעמים גם שמרים. הפיתה היא מאכל מסורתי במזרח הים התיכון: בין היתר, בבלקן, טורקיה, והלבנט. פיתה משמשת לטבילה ("ניגוב") ברטבים או במטבלים כמו חומוס וגם להכנת כריכים. לפיתה גרסאות מגוונות, חלקן עם כיס פנימי. המילה התגלגלה לעברית משפות הבלקן ומיוונית. משפות אלה נשאלה pita/pitta לשפתם של היהודים דוברי לאדינו ומהם לעברית בת זמננו. באוזניהם של דוברי עברית דמתה המילה פיתה למילה העברית הקרובה במשמעותה פַּת ולמקבילה לה בארמית פִּתָּא. המילה נכתבת בתי"ו, אף על פי שכללי התעתיק מורים לכתוב אותה בטי"ת. הכתיב בתי"ו הטעה בלשנים עבריים, שסברו כי מקור המילה העברית הוא בארמית, אבל ההטעמה המלעילית של המילה מסגירה את מוצאה הלועזי. במספר שפות רומאניות מכונה הפיתה לעיתים בשם "לחם ערבי". באנגלית בריטית הפיתה בעלת הכיס מכונה לעיתים "לחם יווני" ("Greek Bread"). בגרסתה המודרנית והתעשייתית (שהופיעה בשנות ה-50) נאפית הפיתה זמן קצר מאוד – מספר דקות בחום גבוה – 200 מעלות צלזיוס בתנורים ביתיים, או כדקה בטמפרטורה של 400–500 מעלות (בתנורים תעשייתיים). בשל הטמפרטורה הגבוהה נכלא בתוך הפיתה קיטור שגורם להתנתקות הדפנות ולהתנפחותה ליצירת מעין כדור. לאחר האפיה, נפלט הקיטור מהפיתה והיא חוזרת לצורתה השטוחה, אך הדפנות נותרות נפרדות מבפנים. לאחר מכן, אפשר לחתוך את הפיתה ולפתוח אותה לצורת כיס, ולהכניס מרכיבי מזון שונים לתוכה. פיתה נוספת היא הפיתה התימנית לסוגיה (צאלוף, קלוב ועוד), שהייתה הלחם העיקרי בתפריטם של יהודי תימן. הפיתה המסורתית (המכונה בישראל פיתה עיראקית, "לאפה", או פיתה דרוזית, בעגה ירושלמית נקראת לעיתים "אשתנור"), היא פיתה שטוחה שאינה מתנפחת בזכות שיטת האפייה השונה שלה: היא נאפית בסאג' או בטאבון (תנור כיריים המופעל על ידי אש חמה או גחלים). פיתה דרוזית היא סוג של פיתה שטוחה וגדולה יותר הנאפית בטאבון או על סאג'. מקורה בעדה הדרוזית[דרוש מקור] אך היא נפוצה כיום במטבח הים התיכוני ובמטבח המזרחי. מכיוון שבפיתה הדרוזית, בדומה ללאפה, אין כיס, הפיתה הדרוזית משמשת לעטיפתם של מאכלים המוכנסים לתוכה. מאכלים נפוצים שנהוג להגיש בישראל בתוך פיתה כמזון מהיר: פלאפל, חומוס, סביח. לחם לאפה לחוח פאנה קאראסאו מתכון לפיתה, באתר הנחתום מילון אבן-שושן, הערך "פִּתָּה" האקדמיה ללשון העברית,https://hebrew-academy.org.il/2019/11/13/פיתה/ לדוגמה: בספרדית, המונח "פיתה" ידוע, אך נהוג להשתמש גם במונח: "Pan árabe" – "לחם ערבי". באיטלקית המונח הוא: "Pane arabo" ובצרפתית- "Pain arabe".
ג'וזף אייווס

ג'וזף כריסמס אייווס (באנגלית: Joseph Christmas Ives‏; 25 בדצמבר 1829 – 12 בנובמבר 1868) היה חייל, בוטנאי וחוקר נהר הקולורדו ב-1858. אייווס נולד בניו יורק בחג המולד 1829 וסיים את לימודיו באקדמיה הצבאית של ארצות הברית ב-1852. כקצין זוטר הוא הוקצה על ידי צבא ארצות הברית ליחידת הטופוגרפיה והוצמד כמשנה לסגן אמיאל ויפל (Amiel Weeks Whipple‏; 1863-1818) בסקר שנערך לאורך קו הרוחב 35 במטרה לאתר נתיב למסילת הברזל הטרנס קונטיננטלית. בשנים 1857–1858 פיקד אייווס על משלחת שמטרתה לחקור את נהר הקולורדו מהשפך במפרץ קליפורניה. הוא תכנן, בנה ובדק ספינת קיטור בעצמו, ואז דאג לשנע אותה לדלתה של הקולורדו. באתר הנחיתה הקרוי Robinson's Landing הוא הרכיב מחדש את הספינה והשתמש בספינה בת 16 המטרים בשם "אקספלורר" (Explorer) למפות ולסקור את הנהר. במשלחת השתתף הגאולוג, ג'ון ניוברי (John Strong Newberry‏; 1892-1822) חבר מוסד הסמית'סוניאן. אייווס הוביל את המשלחת במשך חודשיים של שיט מסובך במעלה הקולורדו עד לקניון השחור של הקולורדו, שם נתקלה הספינה בסלע וננטשה. איווס והמשיך רגלית לפורט דפייאנס (Fort Defiance) באריזונה. אייווס דיווח על ממצאיו בספרו מ-1861 "דו"ח על נהר הקולורדו שבמערב" (Report upon the Colorado river of the West). משלחת אייווס הפיקה את אוסף המפות המוקדמות החשובות של הגרנד קניון שאוירו בידי פרדריק פון אגלופשטיין (Frederick Wilhelm von Egloffstein‏; 1885-1824), הטופוגרף של המשלחת. בהמשך שירת אייווס כמהנדס ואדריכל עבור אנדרטת וושינגטון מ-1859 עד 1860. בתחילת מלחמת האזרחים האמריקנית הוא דחה את קידומו לסרן ולמרות מוצאו הצפוני, הוא הצטרף לצבא הקונפדרציה בשלהי 1861. הוא שירת כמהנדס ולבסוף מונה כשליש צבאי (בדרגת קולונל) לנשיא ג'פרסון דייוויס מ-1863 עד 1865. לאחר המלחמה הוא השתקע בניו יורק שבה מת ב-12 בנובמבר 1868. מדיה וקבצים בנושא ג'וזף אייווס בוויקישיתוף Service Profile Joseph C. Ives, Report upon the Colorado river of the West, Washington, Government Printing Office, 1861.
אקטרינה יוסיפובה

אקטרינה פטרובה יוסיפובה (בבולגרית: Екатерина Петрова Йосифова;‏ 4 ביוני 1941 – 13 באוגוסט 2022) הייתה מחנכת, עיתונאית ומשוררת בולגרייה. יוסיפובה נולדה ב-4 ביוני 1941 בקיוסטנדיל ולמדה רוסית באוניברסיטת סופיה. עבדה כמורה בתיכון בקיוסטנדיל, ולאחר מכן כעורכת בעיתון. בשנת 1969 פרסמה ספר שירה בשם "מסע חטוף" ("Късо пътуване"), ובשנת 1972 ספר נוסף בשם "הרוח באה בלילה" ("Нощем иде вятър"). בין השנים 1972 ל-1981 עבדה כדרמטורגית בתיאטרון הדרמטי של קיוסטנדיל. בין השנים 1981 ל-1990 שימשה יוסיפובה עורכת ראשית של כתב העת הספרותי סטרומה (Струма). יצירתה טרם תורגמה לעברית. היא זכתה בפרס על שם המשורר הבולגרי איוואן ניקולוב. נפטרה ב-13 באוגוסט 2022. 1969 – מסע קצר (Късо пътуване) 1972 – הרוח באה בלילה (Нощем иде вятър) 1978 – מסירות (Посвещение) 1983 – בית בשטח (Къща в полето) 1987 – שמות (Имена) 1993 – חשדות (Подозрения) 1994 – התנהגות חסרת תועלת (Ненужно поведение) 1998 – קומץ שירים (Малко стихотворения) 2001 – אין כל חדש: 100 שירים (Нищо ново (100 стихотворения)) 2004 – מעלה ומטה (Нагоре надолу) 2006 – ידיים (Ръце) 2010 – הנחש הזה (Тази змия) 2014 – ספרון דק (Тънка книжка) מדיה וקבצים בנושא אקטרינה יוסיפובה בוויקישיתוף Miller, Jane Eldridge (2001). Who's who in Contemporary Women's Writing. pp. 354–55. ISBN 0415159806. "Meet a Bulgarian Poet: Ekaterina Yosifova". Accents Publishing. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אקטרינה יוסיפובה".